கேள்வி: ஸ்ரீதேவி - வாழ்க்கை குறிப்புகள் குறித்து விரிவாக சொல்லுங்கள்.
பதில்: இவர் இயற்பெயர் ஸ்ரீலட்சுமிதேவி என்ற தனது பெயரை திரையுலகிற்காக சுருக்கமாக ஸ்ரீதேவி என்று மாற்றி வைத்து கொண்டார். இவர் ஐயப்பன் நாயுடு – இராஜேஸ்வரி ரெட்டி தம்பதியருக்கு 1963 ஆகத்து 13 அன்று சென்னையில் பிறந்தார் இவருக்கு ஸ்ரீலதா என்ற தங்கை ஒருவர் உள்ளார். இவர் தந்தை ஐயப்பன் விருதுநகர் மாவட்டம் சிவகாசி ஊராட்சி ஒன்றியம், அனுப்பன்குளம் ஊராட்சியில் உள்ள மீனம்பட்டி கிராமத்தில் ஒரு செல்வாக்கு மிக்க நாயுடு சமூகத்தைச் சேர்ந்தவர். பின்பு ஐயப்பன் அன்றைய முன்னணி வழக்கறிஞராக சென்னை உயர் நீதிமன்றத்தில் பணியாற்றி வந்த போது ஆந்திர மாநிலம் சித்தூர் சேர்ந்த ராஜேஸ்வரி ரெட்டி என்பவரை இரண்டாவது திருமணம் செய்து கொண்டார். ஶ்ரீலதாவின் கணவர் சஞ்சய் ராமசாமி தமிழ்நாடு சட்டமன்றத் தேர்தல், 1991 விருதுநகர் சட்டமன்றத் தொகுதி அவர் சார்ந்திருந்த இந்தியக் காங்கிரசு (சமதர்மம்) - சரத் சந்திர சின்கா கட்சி சார்பில் வெற்றி பெற்று சட்டமன்ற உறுப்பினராக தேர்வானார். 1996 சூன் 2 அன்று ஸ்ரீதேவிக்கும், இந்தித் திரைப்பட தயாரிப்பாளரான போனி கபூருக்கும் திருமணம் நடைபெற்றது. இவர்களுக்கு ஜான்வி, குஷி என்ற இரண்டு மகள்கள் உள்ளனர்.
கேள்வி: ஸ்ரீதேவி - பாலிவுட் குறித்து விரிவாக சொல்லுங்கள்.
பதில்: ஸ்ரீதேவி பாலிவுட் படங்களிலும் நடித்துள்ளார். இவர் தமிழ், தெலுங்கு மொழி, கன்னடம், மலையாளம் ஆகிய தென்னக மொழிப் படங்களில் நடித்துப் பெரும் புகழ்பெற்ற பின்னர், 1980-களின் தொடக்கத்தில் பாலிவுட் சென்று மிகப் பெரிய வெற்றிகளைக் கண்டார். 1980-களின் தொடக்கத்தில் அவர் நடித்த இந்திப் படங்கள் மிகப் பெரிய வெற்றி பெற இந்தியாவின் முதல் ''பெண் சூப்பர் ஸ்டார்'' எனப் பெயர்ப் பெற்றார். ராஜேஷ் கன்னா, தர்மேந்திரா, மிதுன் சக்கரவர்த்தி, அமிதாப் பச்சன், ரிஷிகபூர், அனில் கபூர், சல்மான் கான், சஞ்சய் தத் ஆகிய பெரும் நடிகர்களுக்கு ஜோடியாக நடித்துள்ளார். மிக நீண்ட காலம் பாலிவுட்டில் அவர் நடித்துவந்தார்.
கேள்வி: ஸ்ரீதேவி - மறைவு பற்றி விளக்கவும்.
பதில்: 2018 ஆம் ஆண்டு பெப்ரவரி மாதம் 24ஆம் நாள் சனிக்கிழமை இரவு துபாய் மாரடைப்பு காரணமாக காலமானார் என்று செய்திகள் வெளியானது. பின்னர் வெளியான பிணக்கூற்று அறிக்கை, அவர் நீரில் மூழ்கி இறந்ததாகவும், அவரது குருதியில் மதுபானம் இருந்ததாகவும் கூறியது. உடற்கூறு ஆய்வு செய்யப்பட்ட அவரது உடலானது பெப்ரவரி 27, 2018 அன்று தனி விமானம் மூலம் துபாயிலிருந்து மும்பைக்கு கொண்டு வரப்பட்டது. பின்பு இவரது உடலை பெப்ரவரி 28, 2018 அன்று மும்பையில் உள்ள வில்லே பார்லே மின்மயானத்தில் முழு அரசு மரியாதையுடன் தகனம் செய்யப்பட்டது.